Республика Советы һәм вәкилдәр Палатаһы үҙҙәренең составынан, закон проекттары эшен алып барыу, палата ҡарамағында булған мәсьәләләрҙе алдан ҡарау һәм әҙерләү өсөн, даими комиссиялар һәм башҡа органдар һайлайҙар Вәкилдәр Палатаһы: Президент тәҡдиме менән йәки Беларусь Республикаһының һайлау хоҡуғы булған 150 меңдән кәм булмаған граждандарының инициативаһы буйынса, Конституцияға өҫтәмәләр һәм төҙәтеүҙәр индереү, Конституцияға аңлатма биреү тураһында закондар проектын ҡарай; шул иҫәптән закондар проектын ҡарай: Беларусь Республикаһының эске һәм тышҡы сәйәсәтенең төп йүнәлештәрен, хәрби доктринаны раҫлау, халыҡ-ара килешеүҙәрҙе раҫлау һәм ғәмәлдән сығыуын белдереү тураһында; граждандарҙың хоҡуҡтарын, иркен һәм бурыстарын тормошҡа ашырыу ҡағиҙәләре һәм төп йөкмәткеһе; гражданлыҡ, сит ил кешеләренең һәм гражданлығы булмаған кешеләрҙең статусы тураһында; милли аҙсылыҡ хоҡуҡтары тураһында; республика бюджетын һәм уның үтәлеше тураһында отчетты раҫлау ураһында; республика һалымын һәм йыйымды билдәләү тураһында; милек мөнәсәбәттәрен тормошҡа ашырыу ҡағиҙәләре тураһында; социаль яҡлау нигеҙҙәре тураһында; хеҙмәт һәм мәшғүллекте көйләү ҡағиҙәләре тураһында; никах, ғаилә, балалыҡ, әсәлек, аталыҡ, тәрбиә, белем биреү, мәҙәниәт һәм һаулыҡты һаҡлау тураһында; тирә яҡ мөхитте һаҡлау һәм тәбиғи ресурстарҙы рациональ ҡулланыу тураһында; дәүләттең административ-территориаль төҙөлөшө мәсьәләһен хәл итеү тәртибен асыҡлау тураһында; урындағы үҙидара тураһында; суд төҙөлөшө, суд эштәрен башҡарыу һәм судьяларҙың статусы тураһында; енәйәт яуаплылығы тураһында; амнистия тураһында; һуғыш иғлан итеү һәм килешеү төҙөү тураһында; хәрби һәм ғәҙәттән тыш хәл хоҡуҡи режимы тураһында; дәүләт наградаларын булдырыу тураһында; закондарға аңлатма биреү тураһында; Президент һайлауын билдәләй; Президентҡа Премьер-министрҙы тәғәйенләүгә ризалыҡ бирә; Премьер-министрҙың Хөкүмәт эшмәкәрлеге программаһы тураһында докладын тыңлай һәм программаны хуплай йәки кире ҡаға (шуның менән бергә палата тарафынан программаны ҡабаттан ҡабул итмәү Хөкүмәткә ышанмауҙы белдергән вотум күрһәтеүҙе аңлата); Премьер-министр инициативаһы менән Хөкүмәткә ышаныс тураһында мәсьәләне ҡарай; вәкилдәр Палатаһының тулы составының өстән бер өлөшөнән кәм булмаған өлөшө инициативаһы буйынса Хөкүмәткә ышанмауҙы белдергән вотум белдерә (шуның менән бергә, Хөкүмәттең яуаплылығы тураһында мәсьәлә, уның программаһын хуплағандан һуң бер йыл дауамында ҡуйыла алмай); Президенттың отставкаһын ҡабул итә; вәкилдәр Палатаһының тулы составының күпселек тауышы менән Президентҡа, дәүләткә хыянат итеү йәки башҡа ауыр енәйәт ҡылыуҙа ғәйеп ташлай; Республика Советының тейешле ҡарары нигеҙендә, тулы составының өстән икенән кәм булмаған күпселек тауышы менән Президентты вазифаһынан бушатыу тураһында ҡарар ҡабул итә; вәкилдәр Палатаһы Рәйесенең күрһәтмәләрен юҡҡа сығара.